3 หุ้นอิเล็กฯ วิ่งกระฉูด! รับอานิสงส์เงินบาทอ่อนค่า
3 หุ้นอิเล็กฯ วิ่งกระฉูด! รับอานิสงส์เงินบาทอ่อนค่า โบรกฯ ชู HANA ท็อปพิค เป้า 44.75 บ.
3 หุ้นอิเล็กฯ วิ่งกระฉูด! รับอานิสงส์เงินบาทอ่อนค่า โบรกฯ ชู HANA ท็อปพิค เป้า 44.75 บ.
24 ส.ค. 2563

ผู้สื่อข่าวรายงานว่า ล่าสุด ณ เวลา 11.37 น. ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA อยู่ที่ 116 บาท บวก 6 บาท หรือ 5.45% สูงสุดที่ 117 บาท ต่ำสุดที่ 110 บาท ด้วยมูลค่าซื้อขาย 305.12 ล้านบาท
ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ 29.25 บาท บวก 1 บาท หรือ 3.54% สูงสุดที่ 29.75 บาท ต่ำสุดที่ 28 บาท ด้วยมูลค่าซื้อขาย 546.36 ล้านบาท
ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ 43.75 บาท บวก 1 บาท หรือ 2.34% สูงสุดที่ 44.50 บาท ต่ำสุดที่ 43.25 บาท ด้วยมูลค่าซื้อขาย 288.36 ล้านบาท
ทั้งนี้ บล.ดีบีเอส วิคเคอร์ส ระบุในบทวิเคราะห์ว่า กลุ่มส่งออกได้อานิสงค์บวกจากเงินบาทที่กลับไปอ่อนค่า หลังตัวเลข PMI เดือนส.ค.ของสหรัฐออกมาแข็งแกร่งเกินคาด กลุ่มเด่นคือ ชิ้นส่วนอิเลคทรอนิกส์ ในเชิงกลยุทธ์ชอบ HANA ประเมินราคาเป้าหมายที่ 44.75 บาท ซึ่งจะได้ประโยชน์จากการเปิดตัวโทรศัพท์มือถือโมเดลใหม่ๆ ในครึ่งปี 2563